CELEX: 62016TN0369
Language: da
Date: 2016-07-13 00:00:00
Title: Sag T-369/16: Sag anlagt den 13. juli 2016 — Luciad mod Kommissionen

29.8.2016   
            
            
               DA
            
            
               Den Europæiske Unions Tidende
            
            
               C 314/33
            
         Sag anlagt den 13. juli 2016 — Luciad mod Kommissionen
   (Sag T-369/16)
   (2016/C 314/45)
   Processprog: nederlandsk
   
      Parter
   
   
      Sagsøger: Luciad (Leuven, Belgien) (ved advokaterne D. Arts, P. Smet og I. Panis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet med påstand om annullation af Kommissionens afgørelse af 11. januar 2016 om den af Belgien gennemførte støtteordning vedrørende skattefritagelse for overskydende fortjeneste SA.37667 (2015/C) (ex 2015/NN) antages til realitetsbehandling, og sagsøgeren gives medhold.
            
         
               —
            
            
               Kommissionens afgørelse af 11. januar 2016 om den af Belgien gennemførte støtteordning vedrørende skattefritagelse for overskydende fortjeneste SA.37667 (2015/C) (ex 2015/NN) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Der foreligger et åbenbart urigtigt skøn og en tilsidesættelse af artikel 1, litra d), i forordning nr. 2015/1589 (1) og af artikel 107, stk. 1, TEUF
               
                           —
                        
                        
                           Sagsøgeren har anført, at Kommissionen ved antagelsen om, at forhåndsbeskeder ikke kan anses for gennemførelsesforanstaltninger, og at den af Kommissionen beskrevne ordning for overskydende fortjeneste skal anses for en støtteforanstaltning, har anlagt et åbenbart urigtigt skøn.
                        
                     
         
               2.
            
            
               Der foreligger en tilsidesættelse af artikel 296 TEUF som følge at en utilstrækkelig begrundelse og en tilsidesættelse af artikel 107, stk. 1, TEUF, da der ikke findes en foranstaltning, der fordrejer eller truer med at fordreje konkurrencen
               
                           —
                        
                        
                           Sagsøgeren har gjort gældende, at Kommissionen ikke har anført, på hvilken måde ordningen for overskydende fortjeneste kan fordreje eller true med at fordreje konkurrencen.
                        
                     
                           —
                        
                        
                           Kommissionen har med urette lagt til grund, at en forhåndsbesked efter ordningen for overskydende fortjeneste automatisk fører til en skattefritagelse for de berørte virksomheder, og den har, idet den ikke har taget den beskatning af overskuddet, der har fundet sted eller skal finde sted i udlandet, i betragtning, med urette fastslået, ordningen for overskydende fortjeneste fordrejer eller truer med at fordreje konkurrencen.
                        
                     
         
               3.
            
            
               Der foreligger en tilsidesættelse af artikel 296 TEUF som følge at en utilstrækkelig begrundelse og en tilsidesættelse af artikel 107, stk. 1, TEUF, da den omtvistede ordning ikke påvirker samhandelen mellem medlemsstaterne
            
         
               4.
            
            
               Der foreligger et åbenbart urigtigt skøn og en tilsidesættelse af artikel 107, stk. 1, TEUF, da den omtvistede ordning ikke skaber en selektiv fordel
               
                           —
                        
                        
                           Sagsøgeren har gjort gældende, at ordningen for overskydende fortjeneste er en generel skatteordning, der finder anvendelse på enhver belgisk virksomhed, og er iboende referenceordningen i det belgiske selskabsskatteretssystem, der fastsætter særlige regler for grænseoverskridende tilfælde, således at Kommissionen har anlagt et åbenbart urigtigt skøn, idet den har lagt til grund, at ordningen for overskydende fortjeneste udgør en undtagelse fra referenceordningen på den ene side og fra armslængdeprincippet på den anden side.
                        
                     
         
      (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT L 248, s. 9).